
Европейски земеделски фонд за развитие на селските райони: Европа инвестира в селските райони

СДРУЖЕНИЕ С НЕСТОПАНСКА ЦЕЛ "МЕСТНА ИНИЦИАТИВНА ГРУПА - СТРАЛДЖА 2016г"

ПРОГРАМА ЗА РАЗВИТИЕ НА СЕЛСКИТЕ РАЙОНИ 2014-2020

чрез подхода ВОДЕНО ОТ ОБЩНОСТИТЕ МЕСТНО РАЗВИТИЕ

УСЛОВИЯ ЗА КАНДИДАТСТВАНЕ1

с проектни предложения за предоставяне на безвъзмездна финансова помощ п

Процедура чрез подбор на проектни предложения
с няколко крайни срока за кандидатстване:

СНЦ „МИГ Стралджа 2016г“

Мярка 7.5 „Инвестиции за публично ползване в инфраструктура за отдих, туристическа информация и малка по мащаб туристическа инфраструктура“

Процедура №BG06RDNP001-19.727

1 МИГ си запазва правото да извършва промени в Условията за кандидатстване в съответствие с разпоредбите на чл. 26, ал.7 от ЗУСЕСИФ и чл. 46а, ал. 6 от Наредба № 22/14.12.2015 г. но МЗХГ.
www.eufunds.bg,  www.mig-straldzha.com
Споразумение за изпълнение на стратегия за ВОМР РД № 50-42/ 27.04.2018г. по мярка 19 „Водено от общностите местно развитие” от ПРСР за периода 2014 – 2020 г., съфинансирана от Европейския съюз чрез ЕЗФРСР
Процедура №BG06RDNP001-19.727

	Местна инициативна група

	Наредба 22
	
	Наредба №22 от 14.12.2015 г. за прилагане на подмярка 19.2 „Прилагане на

	
	
	операции в рамките на стратегии за Водено от общностите местно развитие"

	
	
	на мярка 19 „Водено от общностите местно развитие" от Програмата за

	
	
	развитие на селските райони за периода 2014 - 2020 г.

	НСИ
	
	Национален статистически институт

	ОВ
	
	Официален вестник на ЕС

	ПРСР 2014-2020
	Програма за развитие на селските райони за периода 2014-2020 г.

	ПМС
	
	Постановление на Министерски съвет

	СВОМР
	
	Стратегия за водено от общностите местно развитие

	УО
	
	Управляващ орган


ОБЯСНИТЕЛНИ БЕЛЕЖКИ:

	Авансово плащане
	Плащане по смисъла на чл. 63 от Регламент (ЕС) № 1305/2013 на Европейския парламент и на Съвета от 17 декември 2013 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) № 1698/2005 на Съвета (ОВ, L 347/487 от 20 декември 2013 г.)

	Административен договор
	Договор по смисъла на § 1, т. 1 от допълнителните разпоредби на Закона за управление на средствата от европейските структурни и инвестиционни фондове, който съдържа изрично волеизявление на изпълнителният директор на РА за предоставяне на безвъзмездна финансова помощ със средства по ПРСР 2014 – 2020 г.

	Административни проверки
	Проверки съгласно условията и разпоредбите на Регламент (ЕС) № 1306/2013чл. 48 от Регламент за изпълнение (ЕС) № 809/2014 на Комисията от 17 юли 2014 г. за определяне на правила за прилагането на  на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие (ОВ, L 227/69 от 31 юли 2014 г.).


	Административно съответствие
	Съответствие с формалните изисквания към документите, които включват: срок на подаване, комплектованост, спазване на изискуемата форма, валидност и други, определени в наредбата и в насоките за кандидатстване по съответната процедура. 

	Възстановим ДДС
	ДДС, подлежащ на възстановяване от компетентен орган по приходите съгласно разпоредбите на ЗДДС, и представлява недопустим разход по Наредба №22/2015 г.

	Дейност
	Проект, договор, споразумение или друг механизъм, избран съгласно заложените в ПРСР 2014 – 2020 г. критерии, предвид постигането на поставените цели в ПРСР 2014 – 2020 г.

	Изкуствено създадени условия
	Всяко установено от Държавен фонд „Земеделие“ - Разплащателна агенция (ДФЗ-РА) или друг компетентен орган условие по смисъла на чл. 60 от Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие (ОВ, L 227/69 от 31 юли 2014 г.) - инвестиции, за които е установена функционална несамостоятелност и/или изкуствено създадени условия за получаване на помощта с цел осъществяване на предимство в противоречие с целите на мярката. 

	Инвестиционен проект
	Проект по смисъла на Закона за устройство на територията и Наредба № 4 за обхвата и съдържанието на инвестиционните проекти (ДВ, бр. 51 от 2001 г.), предназначен за строителството на обекта/ите, включени в проекта.

	Инвестиция или инвестиционни разходи
	Средствата, вложени за придобиване на активи, включително услугите по придобиването им.

	Интензитет на помощта
	Съотношението на публичното финансиране спрямо допустимите разходи по проекта, изразено в процент.

	Кандидат
	Лице, подало проектно предложение към стратегия за ВОМР.

	Междинно плащане
	Плащане за обособена част от одобрената и извършена инвестиция.

	Минимална помощ
	Помощта по смисъла на § 1, т. 15 от допълнителната разпоредба на Закона за държавните помощи. 

	Мярка
	Съвкупност от дейности, способстващи за прилагане на приоритетите на СВОМР, подхода ВОМР и програмите, финансиращи СВОМР

	Невъзстановим ДДС
	ДДС, неподлежащ на възстановяване от компетентен орган по приходите съгласно разпоредбите на ЗДДС, и представлява допустим разход по Наредба №22/2015 г.

	Независими оферти
	Оферти, подадени от лица, които не се намират в следната свързаност помежду си или спрямо кандидата:

а) едното участва в управлението на дружеството на другото;

б) съдружници;

в) съвместно контролират пряко трето лице;

г) участват пряко в управлението или капитала на друго лице, поради което между тях могат да се уговарят условия, различни от обичайните;

д) едното лице притежава повече от половината от броя на гласовете в общото събрание на другото лице;

е) лицата, чиято дейност се контролира пряко или косвено от трето лице – физическо или юридическо;

ж) лицата, едното от които е търговски представител на другото.

	Непредвидени разходи
	Разходи, възникнали в резултат на работи и/или обстоятелства, които не са могли да бъдат предвидени при първоначалното проектиране. Същите водят до увеличаване на количествата, заложени предварително в количествените сметки към проекта, и/или до нови строително-монтажни работи, за които са спазени условията за допустимост на разходите, предназначени за постигане на целите на проекта. В случаите на кандидати, които са възложители по чл. 5 и 6 от Закона за обществените поръчки, новите строително-монтажни работи следва да бъдат възлагани по реда на Закона за обществените поръчки в случаите, когато не са допуснати изключения.

	Непреодолима сила или извънредни обстоятелства
	Обстоятелства по смисъла на чл. 2, параграф 2 от Регламент (ЕС) № 1306/2013 г.

	Нередност
	Всяко нарушение на правото на ЕС или на българското законодателство, произтичащо от действие или бездействие на икономически оператор, участващ в прилагането на европейските структурни и инвестиционни фондове, което има или би имало за последица нанасянето на вреда на бюджета на Съюза чрез начисляване на неправомерен разход в бюджета на Съюза.

	Получател на финансова помощ
	Бенефициент по смисъла на Закона за управление на средствата от Европейските структурни и инвестиционни фондове.

	Принос в натура
	Предоставяне на земя или друг недвижим имот, оборудване или суровини, проучване или професионална работа или неплатен доброволен труд, за които не са правени плащания, подкрепени от фактура или друг еквивалентен на фактура платежен документ.

	Проверка на място
	Проверка по смисъла на Регламент (ЕС) № 809/2014.

	Проект
	Заявление за кандидатстване заедно с всички приложени към него документи, както и съвкупността от материални и нематериални активи и свързаните с тях разходи, заявени от кандидата и допустими за финансиране по ПРСР 2014 – 2020 г.

Специфичен набор от координирани дейности, които се предприемат от кандидата за постигане на конкретни цели в определен период от време с определен бюджет.

	Публична финансова помощ
	Всеки обществен дял във финансирането на дейности, източник на който е бюджетът на държавата, на регионалните или местните власти, на Европейската общност, както и всеки подобен разход. Всеки дял във финансирането на дейности, чийто произход е бюджетът на обществени юридически лица или сдружения на една или повече регионални или местни власти, ще се разглежда като обществен дял.

	Разходи за консултантски услуги, свързани с подготовка и управление на проекта
	Разходи, извършени преди подаване на проектното предложение и такива по време на изпълнение на проекта, които включват подготовка на проектното предложение и подготовка на искането за плащане, включително отчитане и управление на проекта.

	Референтен разход
	Цени и пределни стойности, ползвани от РА за сравняване при определяне основателността на разходите за различни инвестиции и/или общи разходи, определени чрез сравнение с цени на националния пазар или в други държави - членки на Европейския съюз.

	Съпоставими оферти
	Оферти, които отговарят на запитване за оферта на кандидата и съдържат: 

а) общ капацитет на оборудването – в случаите, когато се кандидатства за разходи за закупуване на оборудване, съставени от различни съоръжения и/или оборудване;

б) количествено-стойностни сметки – в случаите, когато се кандидатства за разходи за извършване на строително-монтажни работи.

	Техническа спецификация
	Документ, в който се определят изисквания към характеристики на стоката, услугата или строителството.

	Финансова помощ
	Безвъзмездна финансова помощ по смисъла на Закона за управление на средствата от Европейските структурни и инвестиционни фондове.

	Функционална несамостоятелност
	Изкуствено разделяне на производствените и технологичните процеси в различни проекти с цел усвояване на средства над максималния размер на общо допустимите разходи по мярката

	Частичен отказ за финансиране
	Отказът да се финансират част от заявените разходи на кандидата, които са включени в проект, одобрен за подпомагане по ПРСР 2014 – 2020 г.


1.  Наименование на програмата:

Програма за развитие на селските райони 2014 – 2020 г.

2.  Наименование на приоритетната ос:

Mярка 19 „Подкрепа за местно развитие по LEADER (ВОМР — Водено от общностите местно развитие)“.

Подмярка 19.2 „Прилагане на операции в рамките на стратегии за водено от общностите местно развитие“.

3.  Наименование на процедурата:

Процедура чрез подбор на проектни предложения: № BG06RDNP001-19.727
Мярка 7.5 „Инвестиции за публично ползване в инфраструктура за отдих, туристическа информация и малка по мащаб туристическа инфраструктура“.

Изпълнението на настоящата процедура се извършва чрез процедура на подбор на проектни предложения в съответствие с чл. 25, ал. 1, т. 1 от ЗУСЕСИФ и 9б, т. 2 от ЗПЗП.

4.  Измерения по кодове:

Неприложимо
5.  Териториален обхват:

На територията на действие на МИГ Стралджа 2016г.
6.  Цели на предоставяната безвъзмездна финансова помощ по процедурата и очаквани резултати:

Целта на прилагане на мярката е постигането на Специфична цел 5. Съхраняване, популяризиране и икономизиране на местното природно богатство, културно-историческо наследство, традиции и типични продукти на Приоритет 2. Насърчаване на интегрирано териториално развитие и социална инфраструктура, съхраняване и развитие на местната идентичност и териториална значимост от СВОМР.
Основен очакван резултат:

Брой създадени работни места (в процеса на изпълнение на проекта)- 1 бр. 
Брой жители, които се ползват от подобрени услуги/инфраструктура – 1 000 души

7.  Индикатори[image: image6.jpg]



	Индикатори за изпълнение

	Индикатор
	Мерна единица
	Целева стойност

	Брой операции получаващи подкрепа за инвестиции в малка по мащаби инфраструктура
	брой
	1

	Общо публични разходи в лева
	лева
	391 160

	Индикатори за резултат

	Индикатор
	Мерна единица
	Целева стойност

	Брой жители, които се ползват от подобрени услуги/инфраструктура
	брой
	1 000

	Брой създадени работни места (в процеса на изпълнение на проекта)
	брой
	1

	Всеки кандидат следва да включи в проектното си предложение всички или тези от индикаторите за резултат, които ще постигне с изпълнението на конкретния проект.

Всеки индикатор, включен в проектното предложение трябва да бъде количествено определен, с положителна целева стойност, различна от “0”. Кандидатите трябва да впишат източниците на информация, от които може да се провери степента на постигане на различните индикатори, които трябва да са официални и проверими. 

В случай че в проектното предложение не са включени приложимите индикатори, и/или заложената целева стойност на индикаторите е нула, оценителната комисия ще изиска от кандидата пояснителна информация. 
Индикатор „Създадени работни места“ се попълва от кандидата в случай, че чрез проектното предложение се създават нови работни места в резултат от изпълнението му, като се попълва техния брой.

За да се отчете едно работно място, продължителността на договора с наетото лице трябва да е най-малко една година. Когато е предвиден такъв за 6 месеца, работното място се отчита като 0,5 бр.

Ако кандидатът желае да ползва предимството по критерий за оценка „Проекта ще създаде работни места при изпълнение на допустимите дейности /ще бъде наемана местна работна ръка”  съгласно  Раздел 22 от настоящите  условия, той задължително следва да попълни стойност за този индикатор.

	8.
	8.  Общ размер на безвъзмездната финансова помощ по процедурата:

	
	Общ размер на безвъзмездната финансова помощ
	Финансиране от Европейския земеделски фонд за развитие на селските райони
	Национално съфинансиране

	
	391 160 лв. – 100%
	352 044 лв. – 90%
	39 116 лв. – 10%


Забележка: В случай, че има неусвоен бюджет след първи прием на проектни предложения, максималният размер на безвъзмездната финансова помощ за втори прием е в съответствие с неусвоения бюджет от първия.

9.  Минимален и максимален размер на безвъзмездната финансова помощ за конкретен проект:

Всеки кандидат може да кандидатства за безвъзмездна финансова помощ като изготвеният от него проект, трябва да се вмества в следните минимални и максимални граници: 

	Минимален размер на безвъзмездната финансова помощ
	Максимален размер на безвъзмездната финансова помощ

	9 779,00 лева /5 000 евро/
	391 160,00 лева /200 000 евро/


10.  Процент на съфинансиране:

Интензитет на финансовата помощ:

Максималният размер на безвъзмездната финансова помощ от общия размер на допустимите за финансово подпомагане разходи за проекта, е както следва: 

	Максималният интензитет на помощта от общата стойност на допустимите разходи по проекта е размер на:

	Финансовата помощ е в размер на 100% от общия размер на допустимите за финансово подпомагане разходи за проекти, които след извършване на инвестицията, не генерират нетни приходи.
	Финансовата помощ е в размер на 100% от общия размер на допустимите за финансово подпомагане разходи за проекти, които след извършване на инвестицията, ще генерират нетни приходи, но размерът на допустимите за финансово подпомагане разходи за проекта не надхвърля 97 790,00 лв. /или 50 000 евро/.
	Финансовата помощ е в размер до 100% от общия размер на допустимите за финансово подпомагане разходи за проекти, които след извършване на инвестицията, ще генерират нетни приходи, но размерът на допустимите за финансово подпомагане разходи за проекта надхвърля 97 790,00 лв. /или 50 000 евро/.


Забележка!: За всички допустими кандидати - община, ЮЛНЦ и читалища финансирането е 100% в случай, че проектът не генерира нетни приходи или проектът генерира нетни приходи, но размерът на допустимите за финансово подпомагане разходи за проекта не надхвърля 97 790,00 лв. /или 50 000 евро/. 
Всички допустими кандидати представят анализ „разходи - ползи“ (финансов анализ) по Подмярка 19.2 „Прилагане на операции в рамките на стратегии за Водено от общностите местно развитие” за определяне на размера на интензитета на финансовата помощ за проекта. Анализът се подава по образец, утвърден от изпълнителния директор на Държавен фонд „Земеделие" – Приложение № 7 и Приложение № 7a към Условия за кандидатстване/Документи за попълване и се попълва съгласно указанията, дадени от ДФЗ. 
В случай, че проектът генерира нетни приходи и размерът на допустимите за финансово подпомагане разходи за проекта надхвърля 97 790,00 лв. /или 50 000 евро/, размерът на финансовата помощ се определя въз основа на представения анализ „разходи – ползи“ (финансов анализ). 
Разликата между пълния размер на допустимите за финансово подпомагане разходи и размера на финансовата помощ определен въз основа на анализ „разходи - ползи“ се осигурява от кандидата, като участието на кандидата е само в парична форма. 

11.
Допустими кандидати:

По настоящата процедура допустими кандидати са:

· Община Стралджа;

· ЮЛ с нестопанска цел със седалище на територията на МИГ 
Кандидатът/получателят на финансова помощ, в случай че е юридическо лице с нестопанска цел - има адрес на управление на територията на действие на МИГ;
Всеки кандидат/получателят на финансова помощ осъществява дейностите по проекта на територията на действие на МИГ.

Важно:

Съгласно Заповед № РД 09-647 от 3.07.2019 г. на Заместник-министър на земеделието, храните и горите и Ръководител на УО на ПРСР 2014-2020, кандидатите в качеството си на собственик, представляващ по закон или пълномощие или управител на юридическо лице, както и всеки от съдружниците в търговското дружество, всеки член на настоятелството на читалище или всеки член на управителния съвет на юридическото лице с нестопанска цел следва да имат в предвид, че са недопустими по настоящата процедура ако (Приложение № 10): 

1.Са  свързани лица по смисъла на §1 от допълнителните разпоредби на Търговския закон с представляващ по закон и/или пълномощие, с член на управителния или контролен орган на местната инициативна група или кмета на съответната община на територията на МИГ.

2.Ако са  членове на колективния управителен орган или на контролния орган на МИГ и не съм свързано лице с член на колективния управителен орган или на контролния орган на МИГ по смисъла на §1 от допълнителните разпоредби на Търговския закон.

3.Ако са свързани лица по смисъла на §1 от допълнителните разпоредби на Търговския закон с друг член на колективния управителен или представляващ по закон и пълномощие член на колективния управителен орган на МИГ и/или на контролния орган на МИГ или представляващ по закон или пълномощие член на контролния орган на МИГ.

Декларацията се попълва само от кандидати, които не са публичноправна организация по смисъла на §2, т. 43 от Допълнителните разпоредби от Закона за обществените поръчки (ЗОП). 

Съгласно заповед № РД 09-359 от 27.04.2020 г., изменена със Заповед № РД09-442/04.06.2020 г. на Ръководителя на УО на ПРСР 2014 - 2020 г., кандидатите декларират липса на обстоятелства за отстраняване съгласно Приложение № 3 :
 1. не съм осъден/а с влязла в сила присъда за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

2. не съм осъден/а с влязла в сила присъда за престъпление, аналогично на тези по т. 1, в друга държава членка или трета страна;

3. нямам задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на кандидата, или аналогични задължения, съгласно законодателството на държавата, в която кандидатът е установен, доказани с влязъл в сила акт на компетентен орган или размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година, но не повече от 50 000 лв.;

4. не е налице неравнопоставеност в случаите по чл. 44, ал. 5 от ЗОП;

5. не е установено с акт на компетентен орган, че:

а) съм представил/а документ с невярно съдържание, свързан с удостоверяване липсата на основания за отстраняване или изпълнението на критериите за допустимост и/или подбор/избор;

б) не съм предоставил/а изискваща се информация, свързана с удостоверяване липсата на основания за отстраняване или изпълнението на критериите за допустимост и/или подбор/избор;

6. не е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен;

7. не е налице конфликт на интереси по смисъла на Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012, който не може да бъде отстранен.

8. не съм обявен в несъстоятелност или в производство по несъстоятелност, не съм в процедура по ликвидация, не съм сключил извънсъдебно споразумение с кредиторите си по смисъла на чл. 740 от Търговския закон, не съм преустановил дейността си, а в случай че кандидатът е чуждестранно лице – не се намирам в подобно положение, произтичащо от сходна процедура, съгласно законодателството на държавата, в която съм установен;

 9. не е установено, че не съм изпълнил/а разпореждане на Европейската комисия за възстановяване на предоставена неправомерна и несъвместима държавна помощ.

10. не съм лице, което лично или в качеството си на собственик, управител или контролиращ друго лице предоставя или е предоставяло консултантски услуги на същата МИГ, свързани с разработването и прилагането на стратегия за ВОМР;
12 .
Допустими партньори:

Неприложимо

13.
Дейности, допустими за финансиране:

По настоящите Условия за кандидатстване се предоставя безвъзмездна финансова помощ за следните допустими дейности:

1. Изграждане, реконструкция, ремонт, закупуване на оборудване и/или обзавеждане на туристически информационни центрове;

2. Изграждане, реконструкция, ремонт, закупуване на оборудване и/или обзавеждане на посетителски центрове за представяне и експониране на местното природно и културно наследство;

3. Изграждане, реконструкция, ремонт, закупуване на оборудване и/или обзавеждане на центрове за изкуство и занаяти с туристическа цел;

4. Изграждане, реконструкция, ремонт и закупуване на съоръжения за туристически атракции, които са свързани с местното природно, културно и/или историческо наследство и предоставящи услуги с познавателна или образователна цел;

5. Изграждане, реконструкция, ремонт и закупуване на съоръжения за туристическа инфраструктура (информационни табели и пътепоказатели за туристическите места и маршрути, съоръжения за безопасност, велоалеи и туристически пътеки).

13.1.Общи условия за допустимост на дейностите:

Съгласно СВОМР на МИГ, дейностите трябва да отговарят на следните условия:

· да се изпълняват в съответствие с общинския план за развитие, със Стратегията за местно развитие и програмата за развитие на туризма на територията на съответната община;

· да нямат отрицателно въздействие върху околната среда по смисъла на ЗООС;

· да отговарят на изискванията на заповедите за определянето на местата по Натура 2000 и плановете за тяхното управление

· Не са допустими за подпомагане по подмярката дейности свързани с опазването, популяризирането и развитието на културното наследство на обекти от национално и световно значение.

13.2.Не се подпомагат проекти:

1. За които има постановен административен акт по реда на Закона за опазване на околната среда и/или по чл. 31 от Закона за биологичното разнообразие за неодобряване осъществяването/несъгласуване на плана/програмата/проекта или за прекратяване на процедурата, включително и поради недопустимост спрямо режими, определени в утвърдени планове за управление на речните басейни.

2. Които се извършват на терени, които подлежат на рекултивация съгласно чл. 11, ал. 1 от Закона за опазване на земеделските земи и не се изпълняват мерките, предвидени в проекта по чл. 11, ал. 2 или 3 от същия закон.

3. По които дейностите по настоящите Условия за кандидатстване, включени в проектите, са били физически започнати и/или извършени преди подаване на проектното предложение, независимо дали всички свързани плащания не са извършени.

4. Които след изпълнение на дейностите по проекта няма да доведат до използване на обекта на инвестицията по предназначение.

5. Kоито не съдържат анализ "разходи - ползи" (финансов анализ) - по образец утвърден от изпълнителния директор на ДФЗ, наличен на интернет сайта на ДФЗ (http://dfz.bg/bg/prsr-2014-2020/merki-podpomagane), в раздел Подмярка 19.2;

13.3.Безвъзмездна финансова помощ не се предоставя:

1. За дейности, допустими за подпомагане по подмярка 4.1. „Инвестиции в земеделски стопанства“; подмярка 4.2. „Инвестиции в преработка/маркетинг на селскостопански продукти“; подмярка 4.1.2. „Инвестиции в земеделските стопанства по Тематичната подпрограма за развитие на малки стопанства“; подмярка 4.2.2. „Инвестиции в преработка/маркетинг на селскостопански продукти по Тематичната подпрограма за развитие на малки стопанства“; подмярка 4.4. „Непроизводствени инвестиции“; подмярка 4.4.2. „Непроизводствени инвестиции по Тематичната подпрограма за развитие на малки стопанства“ от мярка 4 „Инвестиции в материални активи“; подмярка 6.3. „Стартова помощ
2.  за развитието на малки стопанства“ подмярка 6.1. „Помощ при стартиране за млади земеделски стопани“; подмярка 6.2. „Помощ при стартиране за неселскостопански дейности в селските райони“; подмярка 6.4.1. „Инвестиции в подкрепа на неземеделски дейности“; подмярка 6.4.2. „Инвестиции в подкрепа на неземеделски дейности по Тематичната подпрограма за развитие на малки стопанства“ от мярка 6 „Развитие на стопанства и предприятия“; подмярка 7.2 Инвестиции в създаването, подобряването или разширяването на всички видове малка по мащаби инфраструктура; подмярка7.6. „Проучвания и инвестиции, свързани с поддържане, възстановяване и подобряване на културното и природно наследство на селата“ от мярка 7 „Основни услуги и обновяване на селата в селските райони“ или по мярка 16 „Сътрудничество“;

3. За дейности в сгради за здравеопазване;

Важно:

Безвъзмездната финансова помощ не се предоставя за финансиране на разходи, които вече са финансирани със средства от ЕСИФ или чрез други инструменти на Европейския съюз в съответствие с чл. 65, параграф 11 от Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общо приложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (ОВ, L 347/320 от 20 декември 2013 г.), както и с други публични средства, различни от тези на бенефициента за дейностите, които се подпомагат по настоящата процедура и са за същия обект/и
14.
Категории разходи, допустими за финансиране:

14.1.Допустими разходи:

По настоящата процедура са допустими за финансиране следните разходи:

1. Изграждането, включително отпускането на лизинг, или подобренията на недвижимо имущество;

2. Закупуването или вземането на лизинг на нови машини и оборудване, обзавеждане до пазарната цена на актива;

3. Общи разходи, свързани с изброените по-горе, например хонорари на архитекти, инженери и консултанти, хонорари, свързани с консултации относно екологичната и икономическата устойчивост; 
4. Следните нематериални инвестиции: придобиването или развитието на компютърен софтуер и придобиването на патенти, лицензи, авторски права, търговски марки.

Разходите по т. „3“ не трябва да надхвърлят 12% от сумата на разходите по т. „1“, „2“ и „4“.

Допустими са авансови плащания в размер до 50% от публичната помощ, свързана с одобрените допустими разходи. За проекти, по които бенефициентите са възложители по ЗОП, авансовото плащане е допустимо както следва: 
       - до 12% от стойността одобрената публична помощ по проекта за общи разходи и при наличие на документи от проведената съгласно изискванията на ЗОП процедура за избор на изпълнител/и;

        - разлика до 50% от стойността на  одобрената публична помощ по проекта след провеждане на всички процедури и сключване на договор за избор на изпълнител/и по ЗОП
Разходите за ДДС са допустими в случаите, когато не подлежат на възстановяване в съответствие с националното законодателство в областта на ДДС.
14.2.Условия за допустимост на разходите:

1. Безвъзмездната финансова помощ по реда на настоящите Условия за кандидатстване се предоставя в рамките на наличните средства по процедурата под формата на възстановяване на действително направени и платени допустими разходи.

2. Дейностите и разходите по проекта с изключение на разходите по т. 3 от Раздел 14.1. „Допустими разходи” са допустими, ако са извършени след подаване на проектното предложение, независимо дали всички свързани с тях плащания са направени.

3. Разходите по т. 3 от Раздел 14.1 са допустими, ако са извършени не по-рано от 1 януари 2014 г., независимо дали всички свързани с тях плащания са направени.

4. Допустимите разходи по точка 3 от раздел 14.1.  не трябва да надхвърлят 12% от сумата на разходите по точки 1, 2 и 4.

5. Разходите за разработване на бизнес план, включващ предпроектни изследвания и маркетингови стратегии или попълване на Анализ разходи-ползи (финансов анализ), извършване на предпроектни проучвания и окомплектоване на пакета от документи и консултантски услуги, свързани с изпълнението, и отчитане на дейностите по проекта до изплащане на помощта не следва да надхвърлят 5 на сто от сумата на разходите по т. „1“, „2“ и „4“ от Раздел 14.1

6. Закупуването чрез финансов лизинг на активите е допустимо, при условие че бенефициента стане собственик на съответния актив не по-късно от датата на подаване на искането за междинно или окончателно плащане за същия актив.

7. МИГ  извършва оценка на основателността на предложените за финансиране разходи. При определяне основателността на разходите КППП/Оценителната комисия, назначена от МИГ ще прилага следния метод: Основателността на предложените за финансиране разходи ще бъде преценявана чрез съпоставяне на предложените разходи с представени от кандидатите оферти и други документи, като КППП ще одобрява стойността на разхода, както следва:

7.1. В случай, че разходът, за който се кандидатства с проектното предложение, е включен в списък с референтни разходи (публикуван на интернет страницата на ДФ „Земеделие”) кандидатът попълва посочения код на референтния разход в Таблицата за допустими инвестиции и дейности (Приложение 1 към Условията за кандидатстване/Документи за попълване) и представя „оферта и/или извлечение от каталог на производител/доставчик/строител и/или проучване в интернет за всяка отделна инвестиция в дълготрайни активи - с предложена цена от производителя/доставчика/строителя”.

7.2. В случай, че разходът, за който се кандидатства не е включен в списък с референтни разходи на ДФ „Земеделие”, то кандидатът следва да извърши пазарно проучване за гарантиране на пазарна цена на съответния актив/ услуга/ строителство чрез осигуряването на най-малко три съпоставими независими индикативни оферти в оригинал. 

· Кандидатите – възложители по ЗОП, събират офертите чрез прилагане на принципа на пазарни консултации съгласно ЗОП. 

· Кандидатите, които не са възложители по ЗОП, извършват пазарно проучване чрез осигуряването на най-малко три съпоставими независими индикативни оферти в оригинал. Индикативните оферти се набират по изпратено запитване за индикативна оферта - съгласно Приложение 8 към Условията за кандидатстване/Документи за попълване. 

· Минимално съдържание на офертите е: наименование на оферента, срок на валидност на офертата, дата на издаване на офертата, подпис и печат на оферента, техническо предложение, с вкл. подробна техническа спецификация на активите/услугите, ценово предложение в левове с посочен ДДС.

· Оферентите, когато са местни лица, трябва да са вписани в Търговския регистър към Агенцията за вписване, а оферентите – чуждестранни лица, следва да представят документ за правосубектност съгласно националното им законодателство. Оферентите на строително-монтажни работи, местни и чуждестранни лица, трябва да бъдат вписани в Централен професионален регистър на строителя съгласно Закона за Камарата на строителите и да могат да извършват строежи и/или отделни видове строителни и монтажни работи от съответната категория съгласно изискванията на чл. 3, ал. 2 от Закона за Камарата на строителите. Изискването за вписване в Търговския регистър към Агенцията за вписване не се прилага за физически лица, предоставящи услуги по т. 3 от Раздел 14.1. „Допустими разходи”.

· В случай, че разходът, за който се кандидатства не е включен в списък с референтни разходи на ДФ „Земеделие”, но възлагането на услугата на друго лице е невъзможно поради наличие на авторски или други права на интелектуална собственост, следва да се представи оферта за извършване на услугата от лицето, притежаващо съответните права.

· За разходите по т. 3 от Раздел 14.1. „Допустими разходи”, вкл. за разходи за предпроектни проучвания, такси, възнаграждения на архитекти, инженери и консултантски услуги, извършени след 1 януари 2014 г. и преди датата на подаване на проектното предложение, кандидатите представят фактури, придружени с платежни нареждания, ведно с банкови извлечения. Кандидатите, възложители по ЗОП, представят заверено от възложителя копие на всички документи от проведената съгласно изискванията на ЗОП процедура за възлагане на обществена поръчка.

14.3. Недопустими разходи съгласно СВОМР на МИГ:

Не са допустими за финансиране разходи:

1. определени като недопустими в ПМС № 189;

2. за инвестиция или дейност, получила финансиране от друг ЕСИФ.

3. за придобиването на товарни автомобили за сухопътен транспорт съгласно чл. 3, т. 2 и 3 от Регламент 1407 /2013 на Комисията от 18 декември 2013 г. относно прилагането на членове 107 и 108 от Договора за функционирането на Европейския съюз към помощта de minimis (ОВ, L 352/1 от 24 декември 2013 г.).

4. определени като недопустими в указанията по § 3 от заключителните разпоредби на ПМС № 161 за общите изисквания към стратегиите, които ще се финансират по съответните програми.

От стратегията за ВОМР не са допустими за финансиране от ЕЗФРСР и разходи:

1. за лихви по дългове;

2. за закупуването на незастроени и застроени земи на пазарна стойност над 10 на сто от общите допустими разходи за съответната операция;

3. за данък върху добавената стойност освен невъзстановимия;

4. за обикновена подмяна и поддръжка;

5. за лихви и комисиони, печалба на лизинговата компания, разходи по лихви за рефинансиране, оперативни и застрахователни разходи по лизингов договор;

6. за лизинг освен финансов лизинг, при който получателят на помощта става собственик на съответния актив не по-късно от датата на подаване на заявка за междинно или окончателно плащане за същия актив;

7. за режийни разходи;

8. за застраховки;

9. за закупуване на оборудване втора употреба;

10. извършени преди 1 януари 2014 г.;

11. за принос в натура;

12. за инвестиции в селското стопанство - закупуване на права за производство и плащане, закупуване на животни, закупуване на едногодишни растения и тяхното засаждане;

13. за инвестиция, за която е установено, че ще оказва отрицателно въздействие върху околната среда;

14. извършени преди подаването на заявлението за предоставяне на финансова помощ, независимо дали всички свързани плащания са извършени, с изключение на разходите за предпроектни проучвания, такси, възнаграждение на архитекти, инженери и консултантски услуги, извършени след 1 януари 2014 г.;

15. за строително-монтажни работи и за създаване на трайни насаждения, извършени преди посещение на място от МИГ;

16. надвишаващи определените по реда на чл. 41 от ПМС № 189 референтните

разходи;

17. определени в мерките от ПРСР 2014 - 2020 г., извън посочените в т. 1 - 15.

Важно: Няма да се предоставя финансова помощ за изграждане и обновяване на места за настаняване с повече от 20 помещения за настаняване и стойност на финансовата помощ над левовата равностойност на 50 000 лева с включен ДДС по проект, финансиран изцяло или частично от ЕЗФРСР.

15.
Допустими целеви групи:

Неприложимо.

16.
Приложим режим на минимални/държавни помощи

Съгласно „Указания за приложимия режим на държавни помощи по мерки, финансирани от Програмата за развитие на селските райони 2014 - 2020г., в стратегиите за Водено от общностите местно развитие и условия, произтичащи от него“ на МЗХГ, одобрени със Заповед №РД 09-778 от 20.08.2018г., за всяка от допустимите дейности по настоящата мярка от стратегията за СВОМР на СНЦ „МИГ – Стралджа 2016г“, описани в т. 13.1 от настоящите условия, финансовото подпомагане се определя като режим „непомощ” , 
Финансовото подпомагане е само за :
· интервенциите са върху публични общински сгради, които са общинска собственост; 
· интервенциите са върху обекти, свързани с туризъм, които са общинска собственост, туристически центрове и др.;
· туристическата инфраструктура е за услуги със свободен обществен достъп и с неикономически характер;
· дейностите в тези обекти са организирани по нетърговски начин и са от           нестопанско естество;
· и интервенцията има изключително локално въздействие и е предназначена  за ползване само от населението в границите на населени места от общината от  територията на МИГ.
В случай на финансово подпомагане само за нестопански дейности  от бенефициенти лица, регистрирани по реда на Закона за юридическите лица с нестопанска цел или по Закона за народните читалища, съгласно чл. 10, ал. 3 от Наредба № 22, чл. 107 и 108 от ДФЕС не се прилагат. 

Финансовото подпомагане по горецитираните дейности няма да представлява „държавна помощ“   по смисъла на чл. 107, параграф 1 от ДФЕС.


В случай на финансово подпомагане само за нестопански дейности от бенефициенти - лица, регистрирани по реда на Закона за юридическите лица с нестопанска цел или по Закона за народните читалища, съгласно чл. 10, ал. 3 от Наредба № 22, не се прилагат чл. 107 и 108 от ДФЕС.

Кандидатите не могат да предоставят под наем сградите и обектите, за които ще бъде предоставена финансова помощ за този вид дейност. В противен случай общината ще изпълнява икономическа дейност и съответно ще представлява предприятие по смисъла чл. 107 от ДФЕС.

Финансовото подпомагане по горецитираните дейности няма да представлява „държавна помощ“ по смисъла на чл. 107, параграф 1 от ДФЕС.

17.
Хоризонтални политики2

По настоящата процедура следва да е налице съответствие на проектнитепредложения с поне един от следните принципи на хоризонталните политики на ЕС:

1.
Равенство между половете и липса на дискриминация, 

2.
Устойчиво развитие (защита на околната среда), 

3.
Насърчаване на заетостта и конкурентоспособността,

4.
Съответствие с програмите на ЕСИФ.

Съответствието се описва от кандидата в т.11 от Формуляра за кандидатстване.

При изпълнение на процедурите за набиране и одобрение на проекти по настоящата процедура ще се прилагат принципите на прозрачност и равнопоставеност без разделяне на кандидатстващите с проекти лица по религиозен, полов или  друг признак.      

18.
Минимален и максимален срок за изпълнение на проекта

    1. Одобреният проект се изпълнява в срок до 36 месеца от датата на подписването на  договора за предоставяне на БФП.

   2. Крайният срок по т.1 е не по-късно от 30 юни 2025 г.

19. Ред за оценяване на концепцията за проектни предложения

Неприложимо

20.
Критерии и методика за оценка на концепциите за проектни предложения:

Неприложимо

21.
Ред за оценяване на проектните предложения

 Оценката на проектните предложения се извършва в съответствие с Правила за провеждане на процедури за предоставяне на безвъзмездна финансова помощ и ред за оценка на проектни предложения по мерки от СВОМР, финансирани от ПРСР 2014 – 2020 И ЕЗФРСР на територията на „МИГ – Стралджа 2016“, одобрени с решение на от УС на МИГ от 04.02.2019 г. (публикувани на интернет страницата на МИГ – Стралджа 2016 на адрес http://www.mig-straldzha.com). Същите са в съответствие с минималните изисквания към реда за оценка на проектни предложения към СВОМР, утвърдени от заместник министър-председателя по чл. 5, ал. 1, т. 2 от Устройствения правилник на Министерския съвет и на неговата администрация, разработени на основание чл. 41, ал. 2 от ПМС 161 от 4 юли 2016 за определяне на правила за координация между управляващите органи на програмите и местните инициативни групи, съответно местните инициативни рибарски групи, във връзка с изпълнението на Подхода „Водено от общностите местно развитие“ за периода 2014 - 2020 г. 

2. Подборът на проектни предложения се извършва от Комисията за подбор на проектни предложения, която се назначава със заповед, издадена от Председателя на Управителния съвет на МИГ, до три дни след крайния срок за подаването на проектните предложения. 

3. Подборът на проектни предложения се извършва в информационната система за управление и наблюдение на средствата от Европейските структурни и инвестиционни фондове (ИСУН 2020), като се оценяват само проектните предложения, подадени с квалифициран електронен подпис. 

4. КППП извършва подбор/оценка на всички проектни предложения, подадени в определения по настоящата процедура краен срок за кандидатстване. 

5. Проектните предложения се оценяват в срок до 30 работни дни от изтичане на крайния срок на приема по процедурата. 

6. Оценка на проектни предложения включва следните етапи: 

      6.1. Оценка за административно съответствие и допустимост. 

      6.2. Техническа и финансова оценка. 

      6.3. Изготвяне на оценителен доклад. 

7. Работата на КППП приключва с оценителен доклад до ръководителя на финансиращата програма (Ръководителя на УО на ПРСР 2014 – 2020 г. и изпълнителния директор на ДФЗ – РА) и до Председателя на УС на МИГ. 

8. Всяко проектно предложение, подадено в срок, ще се проверява/оценява за административно съответствие и допустимост, в рамките на срока за подбор на проектни предложения, определен в Заповедта за назначаване на КППП. 

9. На техническа и финансова оценка подлежат само проектни предложения, преминали успешно оценка на административното съответствие и допустимост. Оценката на проектните предложения се извършва по критерии и методика, определени в Условията за кандидатстване 

10. Оценката се документира чрез попълването на оценителни таблици в системата ИСУН 2020, които са част от Насоките за кандидатстване и приложени към документите за информация. 

11. Проектното предложение и приложените към него документи могат да бъдат изцяло или частично оттеглени от кандидата до сключване на договор за предоставяне на финансова помощ. 

       11.1. В рамките на периода за прием, кандидатът може по всяко време да оттегли проектното предложение като подаде писмено искане до Председателя на УС на МИГ на хартиен носител. Това обстоятелство се отбелязва в ИСУН 2020 от потребител на системата със съответните права. Оттеглянето поставя кандидата в положението, в което се е намирал преди подаването на оттеглените документи или на част от тях. 

       11.2. При оттегляне на проектното предложение по реда т.10.1., кандидатът може да подаде ново проектно предложение, ако периодът на прием не е изтекъл. 

       11.3. В случай, че оценката на проектното предложение е стартирала и кандидатът е уведомен от КППП за случаи на несъответствия и/или нередовности в документите в проектното предложение или когато кандидатът е уведомен за намерението на оценителната комисия да извърши проверка/посещение на място, или когато при проверката/посещението на място се установи нередовност, не се разрешава оттегляне по отношение на частите на тези документи, засегнати от нередовността. В тези случаи оценителната комисия писмено уведомява кандидата за решението си по направеното искане за оттегляне. 

       11.4. При оттегляне изцяло на проектно предложение, което не попада в обхвата на т.10.3, кандидатът има право да подаде ново проектно предложение за същата инвестиция, в случай, че е обявена нова процедура за подбор по мярката. 

12. В случай, че кандидат е подал повече от един път едно и също проектно предложение или повече от едно проектно предложение в ИСУН, в рамките на процедурата, на оценка подлежи единствено последното подадено по време проектно предложение от този кандидат. 

21.1. Оценка на административно съответствие и допустимост

1. Оценката на административното съответствие и допустимостта на всяко проектно предложение се извършва от двама членове на Комисията с право на глас, независимо един от друг, като членовете, представляващи публичния сектор не трябва да са повече от 50%. Оценителите могат да бъдат подпомагани от помощник - оценители. Извършената оценка се документира чрез попълване на оценителна таблица за проверка на административно съответствие и допустимостта в ИСУН 2020. 

2. При различие в становищата на оценителите по т.1 относно административното съответствие и допустимостта на проектното предложение/кандидата, отразени в попълнените оценителни таблици, възникналите казуси се обсъждат от КППП и се взема решение, което се прилага при оценката на всички проектни предложения. Решенията на Комисията се отразяват в Протокол. 

3. При оценка за административно съответствие и допустимост се извършва проверка относно формалното съответствие на проектното предложение и изискуемите документи с условията за кандидатстване, допустимостта на кандидатите и проектните дейности във основа на критерии, които са част от Условията за кандидатстване и приложение към тях (Приложение № 12, Документи за информация) . 
4. Оценката за административно съответствие и допустимост включва и следните проверки: 

       4.1. проверка за липса на двойно финансиране; 

        4.2. проверка за наличие на изкуствено създадени условия и/или функционална несамостоятелност на инвестицията; 

       4.3. проверка за минимални помощи (когато е приложимо); 

        4.4. посещение на място за проектни предложения, включващи разходи за строително- монтажни работи (когато е приложимо). 

       4.5. проверка на основателност на заявените разходи; 

       4.6. проверка/оценка на анализ „разходи-ползи“. 

5. Като част от проверката за административно съответствие и допустимост членове на КППП определени със Заповед от Председателя на УС на МИГ извършват посещение на място за проектни предложения, включващи разходи за строително-монтажни работи, за установяване на фактическото състояние на обектите - дали инвестицията или части от нея не са стартирали или завършени към момента на посещението, като:   

         а) посещението на място се извършва в присъствието на кандидата или на упълномощен негов представител; 

        б) след приключване на посещението на място се представя протокола с резултатите от посещението за подпис на кандидата или на упълномощен негов представител, който има право да напише в протокола обяснения и възражения по направените констатации; 

        в) екземпляр от протокола по б. „б“ се предоставя на кандидата или на упълномощен негов представител веднага след приключване на посещението на място; 

         г) в случай, че кандидатът или упълномощен негов представител не е открит при извършване на  посещението на място, КППП/оценителната комисия уведомява кандидата, като му изпраща копие от протокола чрез ИСУН 2020; 

         д) в едноседмичен срок от получаването на протокола по б. „г“ за посещението на място кандидатът може писмено да направи възражения и да даде обяснения по направените констатации пред Председателя на УС на „МИГ – Стралджа 2016”

6. Проверката на основателността на предложените разходи включва извършването на проверки за предложените от кандидатите дейности и разходи за наличие на: 

         а) недопустими дейности и/или разходи; 

         б) несъответствие между предвидените дейности и видовете заложени разходи; 

         в) дублиране на разходи; 

         г) неспазване на други условия за допустимост от условията за кандидатстване; 

         д) несъответствие с правилата за държавни /минимални помощи; 

          е) проверка за основателност на разходите при прилагане на метода, описан в подточка 8 към т. 14.2. Условия за допустимост на разходите за разходи, за които не са налице референти цени; 

7. Всички констатирани обстоятелства при проверките по т.4 и т.6 се описват в протокола от работата на оценителната комисия и се вземат предвид при извършване на корекции/редукция на разходите. 

8. Оценка на анализ разходи – ползи (финансов анализ) – Приложение 5а към Условия за кандидатстване/Документи за попълване. 

9. КППП/Оценителната комисия може да извършва корекции в бюджета на проектно предложение, в случай че при проверката за основателността на предложените разходи на етап административно съответствие и допустимост се установи: 

         а) наличие на недопустими дейности и/или разходи; 

         б) несъответствие между предвидените дейности и видовете заложени разходи; 

         в) дублиране на разходи; 

         г) неспазване на други изисквания за допустимост от условията за кандидатстване, вкл. ограничения по отношение на заложените процентни съотношения и прагове на разходите; 

         д) несъответствие с правилата за държавни или минимални помощи; 

         е) наличие на неоснователност на разходите, на база представено пазарно проучване за гарантиране на пазарна цена и други документи, в съответствие с изискванията, посочени в Условия за кандидатстване. 

10. Корекциите по т. 9, б. „б“ и „в“ се извършват след изискване на допълнителна информация от кандидата; 

11. Корекциите по т.9 не могат да водят до: 

            а) увеличаване на размера или на интензитета на безвъзмездната финансова помощ, предвидени в подаденото проектно предложение; 

          б) невъзможност за изпълнение на целите на проекта или на проектните дейности; 

           в) подобряване на качеството на проектното предложение и нарушаване на принципите по чл. 29, ал. 1, т. 1 и 2 от ЗУСЕСИФ. 

12. В случай, че при оценката на конкретно проектно предложение се установи, че с финансовата помощ, за която се кандидатства, ще бъде надхвърлен прагът на допустимите минимални помощи, Комисия намалява служебно размера на безвъзмездната финансова помощ до максимално допустимия размер. Намаляването се прехвърля като сума в лева към собствения принос на кандидата. Тази корекция не може да води до подобряване на качеството на проектното предложение и до нарушаване на принципите по чл. 29, ал. 1, т. 1 и 2 от ЗУСЕСИФ. 

13. Кандидатът се уведомява за извършените корекции по т. 9 при изпращане на информация за предварително решение на МИГ на неодобрените или частично одобрените проектни предложения по реда на т. 27.1. Процедура за уведомяване относно предварителното решение на МИГ. 

14. Въз основа на извършената оценка на етап АСД се определя размера на финансовата помощ, която се предлага за одобрение и се изготвя списък на проектните предложения, които не се допускат до техническа и финансова оценка. В списъка се посочват и основанията за недопускане. 

15. Списъкът по т.14 става неразделна част от доклада на КППП. Същият се публикува на интернет страницата на МИГ/ИСУН 2020, като на кандидатите се изпращат Уведомителни писма. 

16. Кандидатите, чиито проектни предложения се предлагат за отхвърляне и не се допускат до техническа и финансова оценка се уведомяват повторно за предварителното решение на МИГ /приложимо за неодобрените и частично одобрените проектни предложения/, след което уведомяване за тях възниква право за обжалване пред ДФЗ относно оценката на МИГ.

17. Когато в процеса на оценката на проектно предложение на етап АСД се установи липса на документи и/или друга нередовност или се налага от кандидата да бъде изискана допълнителна пояснителна информация във връзка с корекции на бюджета по т.9 и т.10, комисията изпраща на кандидата уведомление чрез ИСУН 2020 за установените нередовности и определя разумен срок за тяхното отстраняване, който не може да бъде по-кратък от една седмица. За дата на получаване на уведомлението се счита датата на изпращането му в ИСУН 2020. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидат, до получаване на по-малък брой точки за проектното предложение или до редуциране на разходи в бюджета на проекта/таблицата за допустимите инвестиции. Отстраняването на нередовностите не може да води до подобряване на качеството на проектното предложение и да нарушаване на принципите по чл.29, ал.1, т.1 и т.2 от ЗУСЕСИФ. Изпратеният отговор на въпрос от кандидата се счита за получен от Комисията с изпращането му в ИСУН. 

18. Само проектни предложения, преминали успешно оценка на административното съответствие и допустимостта, подлежат на по-нататъшно разглеждане и оценка. 

Забележка! 
Кореспонденцията с кандидатите ще се извършва през системата ИСУН 2020 чрез профила на кандидата и асоциирания към него електронен адрес на потребителя. Кандидатите могат да бъдат информирани допълнително за наличието на активна комуникация и чрез факс/телефон/електронна поща. За дата на получаване на уведомлението се счита датата на изпращането му в ИСУН 2020. 
Всяка информация, предоставена извън официално изисканата от Оценителната комисия, няма да бъде вземана под внимание. По изключение кандидатът може да предостави информация с уведомителен характер (напр. промяна в адреса за кореспонденция, правноорганизационната форма, лицето, представляващо дружеството и други подобни обстоятелства), която не води до подобряване на първоначалното проектно предложение и се предоставя писмено до МИГ – Стралджа 2016 и КППП на хартиен носител. 
Изпратеният отговор на въпрос от кандидата се счита за получен от Комисията с изпращането му в ИСУН. 

21.2. Техническа и финансова оценка

1. Техническата и финансова оценка се извършва само за проектните предложения, които са преминали успешно оценка на административното съответствие и допустимостта. Техническата оценка се извършва въз основа на критериите, определени за мярката в СВОМР и подробно указани в Условията за кандидатстване, и включва следните етапи: 

          1.1. Оценяване на проектните предложения по обявените критерии и методика за оценка, съгласно Условията за кандидатстване и приложенията към тях. 

        1.2. Класиране на одобрените проектни предложения в низходящ ред; 

        1.3. Определяне на проектните предложения, за които се предоставя финансиране. 

2. Техническата и финансова оценка на всяко проектно предложение се извършва най-малко от двама членове на комисията. Окончателната оценка е средноаритметично от оценките на двамата оценители. При разлика между двете оценки от повече от 20 на сто от максималната възможна оценка председателят на комисията възлага оценяването на трето лице – член на комисията с право на глас. Окончателната оценка е средноаритметично от оценката на третото лице и по-близката до неговата от първите две оценки. Окончателната оценка се оформя от оценката на третия оценител само в случаите, когато тя е средноаритметично от оценките на другите двама. 

3. Когато проектното предложение е оценено от двама членове на комисията и едната оценка е по-ниска от минимално допустимата оценка за качество по процедурата, а другата оценка – по-голяма или равна на нея, председателят на комисията възлага оценяването на трето лице – член на комисията с право на глас. Окончателната оценка е средноаритметично от оценката на третото лице и сходната с неговата по отношение на праговете от първите две оценки. 

4. Когато при оценката се установят обстоятелства, които изискват допълнителна пояснителна информация от кандидата, Комисията изпраща на кандидата уведомление чрез ИСУН 2020 и определя разумен срок за представянето и, който не може да бъде по-кратък от една седмица. За дата на получаване на уведомлението се счита датата на изпращането му в ИСУН 2020. Уведомлението съдържа и информация, че непредставянето на исканата пояснителна информация не следва да съдържа елементи, водещи до подобряване на качеството на проектното предложение и до нарушаване на принципите по чл.29, ал.1, т.1 и т.2 от ЗУСЕСИФ. При непредставяне на изисканата допълнителна информация или разяснения в срок проектното предложение може да бъде отхвърлено само и единствено на това основание или съответно да получи по-малък брой точки. Всяка информация, представена извън официално изисканата от оценителната комисия, не се взема под внимание. По изключение кандидатът може да предостави информация с уведомителен характер (напр. промяна в адреса за кореспонденция, лицето, представляващо кандидата и други подобни обстоятелства), която не води до подобряване качеството на първоначалното проектно предложение и се представя писмено на хартиен носител на адреса на СНЦ „МИГ – Стралджа 2016“. Изпратеният отговор на въпрос от кандидата се счита за получен от Комисията с изпращането му в ИСУН. 

5. Техническата и финансова оценка на проектните предложения по процедурата се извършва по критерии, съгласно одобрената Стратегия за ВОМР на територията на МИГ – Стралджа 2016, посочени в Раздел 22 Критерии и методика за оценка на проектните предложения и подробно разписани в Приложение № 13 към Условията за кандидатстване, Документи за информация. 
Техническа и финансова оценка включва 7 критерия с определен брой точки. 

Максималният брой на точки по настоящата процедура е 100. 
За да бъде предложено за финансиране едно проектно предложение, общата крайна оценка на етап техническа и финансова оценка трябва да е равна или по-голяма от 20 точки. 

Проектите ще бъдат подреждани в низходящ ред по получените точки. 

Оценителната комисия изготвя оценителен доклад, към който се прилагат: 

1. списък на предложените за финансиране проектни предложения, подредени по реда на тяхното класиране и размера на безвъзмездната финансова помощ, която да бъде предоставена за всеки от тях; 

2. списък с резервните проектни предложения, които успешно са преминали оценяването, но за които не достига финансиране, подредени по реда на тяхното класиране; 

3. списък на предложените за отхвърляне проектни предложения и основанието за отхвърлянето им; 

4. списък на оттеглените по време на оценката проектни предложения; 

5. копие на заповедта за назначаване на Комисията и на заповедите за изменението й, ако има такива; декларации за липса на конфликт на интереси и поверителност, подписани от председателя, секретаря/секретарите, всички членове на Комисията с право на глас, помощник-оценителите и наблюдателите; 

6. разясненията, които са предоставяни на кандидатите преди подаването на проектните предложения; 

7. кореспонденцията, водена с кандидатите по време на оценителния процес; 

8. кореспонденция с компетентните органи/институции (ако има такава); 

9. протоколи от отделните етапи на оценката, подписани от участвалите в съответния етап на оценка лица; 

10. други документи, ако е приложимо. 

При изготвяне на списъка по т.1, проектите предложения се класират съобразно полученият брой точки в низходящ ред, до размера на безвъзмездната финансова помощ по процедурата. 

В случай, че две или повече проектни предложения имат еднакъв общ брой точки по критериите за оценка и не е наличен финансов ресурс за финансирането им, тези проекти ще бъдат допълнително приоритизирани/класирани, съгласно приетите от Общото събрание „Критерии за приоритизиране на проектни предложения с еднакъв брой точки” по мярка 7.5 „Инвестиции за публично ползване в инфраструктура за отдих, туристическа информация и малка по мащаб туристическа инфраструктура “ от СВОМР на „МИГ-СТРАЛДЖА 2016г.“

При недостиг на средства за финансиране на всички проектни предложения, които успешно са преминали оценяването, КППП изготвя списък с резервни проекти, подредени в низходящ ред съобразно получените точки. 

Забележка! 
Кореспонденцията с кандидатите ще се извършва през системата ИСУН 2020 чрез профила на кандидата и асоциирания към него електронен адрес на потребителя. Кандидатите могат да бъдат информирани допълнително за наличието на активна комуникация и чрез факс/телефон/електронна поща. За дата на получаване на уведомлението се счита датата на изпращането му в ИСУН 2020. 
Всяка информация, предоставена извън официално изисканата от Оценителната комисия, няма да бъде вземана под внимание. По изключение кандидатът може да предостави информация с уведомителен характер (напр. промяна в адреса за кореспонденция, правноорганизационната форма, лицето, представляващо дружеството и други подобни обстоятелства), която не води до подобряване на първоначалното проектно предложение и се предоставя писмено до МИГ – Стралджа 2016 и КИПП на хартиен носител. 
Изпратеният отговор на въпрос от кандидата се счита за получен от Комисията с изпращането му в ИСУН. 

22.
Критерии и методика за оценка на проектните предложения:

Всички проекти, които отговарят на критериите за административно съответствие и допустимост се класират по настоящите приоритетни критерии, подредени по тежест, като точния броят на точките за всеки приоритетен критерий.

Само проектни предложения, преминали успешно оценка на административното съответствие и допустимостта, подлежат на по-нататъшно разглеждане и оценка.

Максималният брой на точки по настоящата процедура е 100.

За да бъде предложено за финансиране едно проектно предложение, общата крайна оценка на етап техническа и финансова оценка трябва да е равна или по-голяма от 20 точки.

При недостиг на средства за финансиране на всички проектни предложения, които успешно са преминали оценяването, КППП изготвя списък с резервни проекти, подредени в низходящ ред съобразно получените точки.

Техническата и финансова оценка на проектните предложения се извършва съгласно Методология за оценка на проектните предложения, Приложение към Условията за кандидатстване/Документи за информация.

Важно!

Отстраняването на установена нередовност НЕ може да води до подобряване на съдържането на проектното предложение. Отстраняването на установена нередовност НЕ трябва да допуска създаване на условия и предпоставки за подобряване на съществени елементи в първоначално подаденото проектно предложение, които подлежат на оценка по предварително зададени критерии.
	Критерии/ Показатели
	Максимален брой 

точки

	1. Дейностите по проекта се осъществяват:

· на територията на село - 10 точки

· на територията на град Стралджа - 20 точки
	20

	2. Кандидатите са Юридически лица с нестопанска цел
	10

	3. Проектът включва дейности с позитивен принос към околната среда

· над 30 % от инвестициите са насочени към дейности, опазващи околната среда - 5 т.

· над 50 % от инвестициите са насочени към дейности, опазващи

околната среда - 10 т.
	10

	4. Кандидатът не е получавал подкрепа от Общността за подобна

инвестиция / обект
	10

	5. Проектът предвижда използването на местни доставчици на стоки

и/или услуги
	10

	6.  Дейностите
по
проекта
включват
изграждане
на достъпна инфраструктура на уязвими групи от населението
	20

	7. Проектът ще създаде работни места при изпълнение на допустимите

дейности /ще бъде наемана местна работна ръка/ над 3 души /
	20


Максимален брой точки – 100 точки
Подпомагат се проекти получили минимум 20 точки

ВАЖНО:

В процеса на техническа и финансова оценка председателят на комисията осигурява единен подход при прилагане на критериите за подбор, посочени в Раздел „Критерии и методика за оценка на проектни предложения“.

Изисквания по критериите за оценка:

За да бъдат присъдени точки на проектното предложение, при извършване на техническа и финансова оценка се проверяват представените доказателства за съответствие или изпълнение на условията/ изискванията по критериите, както следва:

По отношение на критерий 1 – в поле „Териториално разположение на дейностите  по проекта” – кандидатът следва да опише, ако е приложимо и желае да ползва точки по критерия, в кои населени места от територията на „МИГ-Стралджа 2016г” се осъществява проекта, като посочи броя на населението, по данни на НСИ към 31.12. на годината, предхождаща подаването на заявлението за подпомагане.

В случай, че към датата на подаване на проектното предложения не е налична информацията, публикувана на страницата на НСИ за годината, предхождаща годината на подаването формуляра  за кандидатстване, се посочват  последно обявените данни.

Информацията се проверява служебно от КППП
По отношение на критерий 3 - в поле „Проектът включва дейности с позитивен принос към околната среда” кандидатът следва да  опише ако е приложимо  и желае да ползва точки по критерия,дейностите с позитивен принос към околната среда и делът на тяхната стойност, спрямо общата стойност на допустимите инвестиционни разходи по проекта;

По отношение на критерий 4 - в поле „Декларирам, че не съм получавал подкрепа от общността за същата дейност от други програми” се попълва декларативния текст - ако е приложимо и кандидатът желае да ползва точки по критерия.

Под „подкрепа от общността за същата дейност по други програми” следва да се разбира финансирането на проектни предложения, попадащи в обхвата  на допустимите дейности, посоченив раздел 13.1 от Условията за  кандидатстване.

По отношение на критерий 5 – в  поле „Информация за използвани местни доставчици на стоки и/или услуги”-  кандидатът следва да посочи,ако е приложимо и желае да ползва точки по критерия, информация за местните доставчици и  стоките и /или услугите, които ще се ползват. Местни доставчици на стоки и услуги са физически и юридически лица – производители и търговци, включително занаятчии  от територията на „МИГ-Стралджа 2016г”
По отношение на критерий 6 в поле „Дейностите по проекта включват изграждането на достъпна инфраструктура за хора с увреждания” кандидатът следва да опише съответните дейности, свързани с изграждането на достъпна среда и категории хора с увреждания, към които те са насочени - ако е приложимо и желае да ползва точки по критерия;

По отношение на критерий 7 -  в поле  „Проектът ще създаде работни места при изпълнение на допустимите дейности /ще бъде наемана местна работна ръка/ над 3 души /”, ако е приложимо и кандидатът желае да ползва точки по критерия, следва да бъдат описани броя на работните места, които ще бъдат разкрити в резултат на дейностите по проекта  и декларирано, че те ще бъдат заети от местна  работна ръка.  „Местна работна ръка” са физически лица с адресна регистрация на територията на „МИГ-Стралджа 2016г”, предоставящи своята работна сила. Информацията за броя работни места следва да  кореспондира  със стойността, посочена във Формуляра за мониторинг и  посочената стойност  за индикатор  „Създадени работни места”, като и с информацията, посочена /когато е приложимо/ в Табл. 2Б на Анализ разходи-ползи
23.
Начин на подаване на проектните предложения/концепциите за проектни предложения:

      1. Кандидатстването се извършва единствено чрез електронно подадено проектно предложение в ИСУН. 

      2. Подаването на проектно предложение по настоящата процедура се извършва изцяло по електронен път чрез попълване на уеб базиран формуляр за кандидатстване и подаване на формуляра и придружителните документи чрез Информационната система за управление и наблюдение на Структурните инструменти на ЕС в България (ИСУН 2020) единствено с използването на валиден Квалифициран електронен подпис (КЕП), чрез модула „Е- кандидатстване“ на следния интернет адрес: https://eumis2020.government.bg. 

     3. Производството по предоставяне на безвъзмездна финансова помощ чрез подбор започва в деня на публикуването на обява за откриване на процедурата чрез подбор в ИСУН. 

     4. Условията за кандидатстване може да бъдат изменяни при условията на чл. 26, ал. 7 от ЗУСЕСИФ. 

     5. Кандидат в процедура може да иска разяснения по документите по условията за предоставяне на безвъзмездна финансова помощ в срок до три седмици преди изтичането на срока за кандидатстване на следния електронен адрес: mig-straldzha_2016g@abv.bg. Разясненията се утвърждават от Председателя на УС или оправомощено от него лице. Разясненията се дават по отношение на настоящите Условията за кандидатстване, не съдържат становище относно качеството на проектното предложение и са задължителни за всички кандидати. Разясненията се публикуват на електронната страница на МИГ и на страницата на ИСУН в 10 – дневен срок от получаването им, но не по-късно от две седмици преди изтичането на срока за кандидатстване. Публикуваните отговори на въпроси задължително се вземат под внимание от страна на МИГ, Комисията по подбор на проекти по процедурата при оценката на проектните предложения и от кандидатите по процедурата. Нe се предоставят отговори на въпроси, зададени по телефона не се изпращат индивидуални отговори на зададени от кандидатите по процедурата въпроси. 

         6. С валиден квалифициран електронен подпис, наричан по-нататък „КЕП“, лице с право да представлява кандидата подписва единствено електронния формуляр, което удостоверява достоверността на всички приложени документи. Когато кандидатът се представлява от няколко лица заедно, формулярът се подписва от всяко от тях с КЕП. Когато проектното предложение се подава от упълномощено лице, се прилага изрично нотариално заверено пълномощно или заповед на кмета на общината и формулярът се подписва с КЕП на упълномощеното лице. В случай, че кандидатът се представлява заедно от няколко физически лица, пълномощното се подписва от всички от тях и се прикачва в ИСУН 2020. От текста на пълномощното следва да става ясно, че лицето/лицата с право да представлява/т кандидата упълномощават пълномощника да подаде от тяхно име проектното предложение.

        7. Документите се прилагат към формуляра за кандидатстване във формат „рdf“, „xls“ или друг формат, указан в Раздел 24 „Списък на документите, които се подават на етап кандидатстване“. Основната информация за проектното предложение се прилага във формат „рdf“, подписан от кандидата и във формат „xls“. Оригиналите на документите се съхраняват от кандидата и се представят при поискване. 

         8. Документите, приложени към формуляра за кандидатстване, както и тези, представени от кандидатите в резултат на допълнително искане от КППП/оценителната комисия, трябва да бъдат представени на български език. Когато оригиналният документ е изготвен на чужд език, той трябва да бъде придружен с превод на български език, извършен от заклет преводач, а когато документът е официален по смисъла на Гражданския процесуален кодекс - да бъде легализиран или с апостил. Когато държавата, от която произхожда документът, е страна по Конвенцията за премахване на изискването за легализация на чуждестранни публични актове, ратифицирана със закон (обн., ДВ, бр. 47 от 2000 г.), и има договор за правна помощ с Република България, освобождаващ документите от легализация, документът трябва да е представен съгласно режима на двустранния договор. 

       9. Кандидатът трябва да посочи електронен адрес, който да е асоцииран към профила му в ИСУН и не трябва да се променя в периода на кандидатстване и оценка. 

     10. Кореспонденцията и уведомленията във връзка с оценката на проектното предложение се осъществяват през ИСУН чрез електронния профил на кандидата. 

       11. За дата на получаване на кореспонденцията и уведомленията се счита датата на изпращането им чрез ИСУН чрез електронния профил на кандидата. Сроковете започват да текат за кандидатите от изпращането на съответната кореспонденция и уведомление от оценителната комисия в ИСУН. 

Важно е кандидатите да разполагат винаги с достъп до имейл адреса, към който е асоцииран профила в ИСУН 2020. 
       12. Не се изисква представяне на документи, които вече са предоставени и срокът им на валидност не е изтекъл. 

       13. Допълнителна пояснителна информация или документ от кандидатите относно декларираните обстоятелства и представените документи може да бъде предоставена само по искане на оценителната комисия. 

      14. До приключването на работата на Комисия за подбор на проектни предложения кандидатът има възможност да оттегли своето проектно предложение като подаде писмено искане до МИГ – Стралджа 2016 на хартия, като това обстоятелство се отбелязва от потребител на ИСУН със съответните права. 

      15. Няма ограничения за броя на проектни предложения, които един кандидат може да подава по всяка от дейностите. 

Формулярът за кандидатстване по процедурата се попълва от кандидата, съгласно инструкциите дадени в Ръководство за подаване на проектни предложения от 18 декември 2020г. (Приложение №5 към настоящите Условията за кандидатстване, Документи за информация). ИСУН 2020 предоставя възможност за коригиране и допълване на формуляра докато той е в режим чернова и работата по него се съхранява на сървърите на системата. 

24.
Списък на документите, които се подават на етап кандидатстване:

Кандидатите по настоящата процедура следва да представят:

Формуляр за кандидатстване, подписан с КЕП от кандидата (приложение към настоящата процедура в ИСУН 2020 - https://eumis2020.government.bg)

/Електронния формуляр за кандидатстване се подписва с квалифициран електронен подпис от лице с право да представлява кандидата, с което се удостоверява достоверността на всички приложени документи. Когато кандидатът се представлява от няколко лица заедно, формулярът се подписва от всяко от тях с КЕП. Когато проектното предложение се подава от упълномощено/оправомощено лице, се прилага изрично нотариално заверено пълномощно или заповед за оправомощаване и формулярът се подписва с КЕП на упълномощеното/оправомощеното лице./
Списък с общи документи:

1. Таблица за допустими инвестиции - по подмярка 19.2, подписана от представляващия кандидата/кмета на общината, сканирана във формат .xls, .xlsx, .pdf, .jpg – по образец. (Приложение № 1).
2. Нотариално заверено изрично пълномощно, в случай че документите не се подават лично от кандидата - за кандидат община - заповед на кмета. Представя се във формат .pdf, .jpg 
3. Учредителен акт или устав, или дружествен договор, когато кандидат/получател е лице, регистрирано по Закона за юридическите лица с нестопанска цел или по Закона за народните читалища; Представя се във формат .pdf, .jpg .

4. Свидетелство за съдимост от представляващия/ представляващите кандидата, издадено не по-късно от 6 месеца преди представянето му. Представя се във формат .pdf, .jpg.

5. Декларация за нередности, с подпис/и, печат и сканирана във формат pdf, .jpg, .doc, .docx, .p7s. (Приложение№ 2).
6. Декларация  за липса на основания за отстраняване - Приложение към заповед № РД 09-359 от 27.04.2020 г. изменена със Заповед № РД 09-442 от 04.06.2020 г във формат .pdf, .zip, .rar,.7z  (Приложение №3)
7. Декларация съгласие и информираност за обработване на лични данни, във формат .jpg, .jpeg, .pdf, .zip, .rar, .7z, .doc, .docs (Приложение № 4). 
8. Декларация за двойно финансиране - с подпис/и, печат и сканирана във формат .jpg, .jpeg, .pdf, .zip, .rar, .7z. (Приложение № 5)

9. Декларацията за съгласие данните на кандидата да бъдат предоставени от НСИ на УО и ДФЗ-РА -  с подпис/и, печат и сканирана във формат .pdf, .jpg, .doc, .docx, .p7s. (Приложение № 6)

10. Декларация за неикономически дейности - с подпис/и, печат и сканирана във формат „pdf“ . 
11. Решение на компетентния орган на юридическото лице за кандидатстване по реда на настоящите условия. Представя се във формат pdf, .jpg.(когато е приложимо).
12. Решение на общинския съвет, че дейностите, включени в проектите, съответстват на приоритетите на общинския план за развитие на съответната община. Представя се във формат .jpg, .jpeg, .pdf, .zip, .rar, .7z.(когато е приложимо)

13. Решение на общинския съвет за кандидатстване по реда на настоящите условия за кандидатстване /приложимо за кандидат община/. Представя се във формат във формат  .pdf, .jpg (когато е приложимо)

14. Решение за преценяване на необходимостта от извършване на оценка на въздействието върху околната среда/решение по оценка на въздействие върху околната среда/решение за преценяване на необходимостта от извършване на екологична оценка/становище по екологична оценка/решение за преценка на вероятната степен на значително отрицателно въздействие/решение по оценка за съвместимостта/писмо/разрешително от компетентния орган по околна среда (РИОСВ/МОСВ/БД) (когато е приложимо). Представя се във формат „pdf“ или „jpg“

15. Становище от съответната басейнова дирекция, доказващо, че обектите, предмет на инвестицията, не противоречат на плановете за управление на речните басейни в случаите на инвестиции с дейности по напояване, водовземане, водоснабдяване. Представя се във формат .jpg, .jpeg, .pdf, .zip, .rar, .7z (когато е приложимо)

16. Разрешително за водовземанен и/или разрешително за ползване на воден обект, в случаите, предвидени в Закона за водите(когато е приложимо). Представя се във формат .jpg, .jpeg, .pdf, .zip, .rar, .7z.

17. Договор за финансов лизинг с приложен към него погасителен план за изплащане на лизинговите вноски - в случай че проектът включва разходи за закупуване на активи чрез финансов лизинг (когато е приложимо) Представя се във формат pdf или jpg.

18. Инвентарна книга към датата на подаване на проектно предложение към стратегията за  

      ВОМР с разбивка по вид на актива, дата и цена на придобиване - в случай на разходи,                     

      които представляват дълготрайни материални активи съгласно Закона за счетоводството; 
       Представя се във формат  .jpg, .jpeg, .pdf, .zip, .rar, .7z..

19. Анализ разходи-ползи (финансов анализ), изготвен по образец, утвърден от изпълнителния директор на ДФЗ, когато е приложимо във формат .xlsx, .xls, .jpg, .jpeg, .pdf, .zip, .rar, .7z. - Приложение № 7 и таблица Приложение № 7А
20. Справка за дълготрайните активи - приложение към счетоводния баланс за предходната финансова година и/или за последния отчетен период (за юридически лица и еднолични търговци). Представя се във формат .jpg, .jpeg, .pdf, .zip, .rar, .7z
21.  Фактури, придружени с платежни нареждания за извършени разходи преди подаване на  

      проектното предложение – важи в случаите на разходи, свързани с проекта. Представя се 
       във формат pdf, .jpg .
22. Декларация за изкуствено създадени условия и/или наличие на функционална несамостоятелност – Приложение № 11. Представя се във формат във формат .jpg, .jpeg, .pdf, .zip, .rar, .7z
23. Оферта и/или извлечение от каталог на производител/доставчик/строител и/или проучване в интернет за всяка отделна инвестиция в дълготрайни активи - с предложена цена от производителя/доставчика/строителя - когато кандидатът планира да провежда процедура за избор на изпълнител по реда на ПМС № 160 (когато е приложимо); Представя се във формат във формат .xlsx, .xls, .jpg, .jpeg, .pdf, .zip, .rar, .7z.

24. Документи за проведен избор на изпълнител по Закона за обществените поръчки за кандидати, които са възложители по Закона за обществените поръчки (когато е приложимо); Представя се във формат във формат .xlsx, .xls, .jpg, .jpeg, .pdf, .zip, .rar, .7z.

25. Една независима оферта – да съдържа наименованието на оферента, срока на валидност на офертата, датата на издаване на офертата, подпис и печат на оферента, подробна техническа специфика
ция на активите/услугите, цена, определена в левове или евро с посочен ДДС ведно с отправени от кандидата запитвания за оферти съгласно (Приложение № 8) (важи в случаите когато за всеки заявен за финансиране разход, към датата на подаване на заявлението за подпомагане, има определени референтни стойности и не се отнася при кандидатстване за разходи за закупуване на земя, сгради и друга недвижима собственост, както и за разходи за извършени услуги от държавни или общински органи и институции. В случаите, когато оферентите са чуждестранни лица, следва да представят документ за правосубектност, съгласно Националното им законодателство. Представя се във формат .pdf,.jpg,.rar,.7z,.zip,.xls,.xlsx,.p7s,.p7m (когато е приложимо)

26. Най-малко три съпоставими независими оферти -които съдържат наименование на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена, определена в левове или евро с посочен ДДС ведно с отправени от кандидата запитвания за оферти съгласно (Приложение № 8) (важи в случаите, когато за всеки заявен за финансиране разход, за който към датата на подаване на заявлението за подпомагане, няма определени референтни стойности и не се отнася при кандидатстване за разходи за закупуване на земя, сгради и друга недвижима собственост, както и за разходи за извършени услуги от държавни или общински органи и институции. В случаите, когато оферентите са чуждестранни лица, следва да представят документ за правосубектност, съгласно Националното им законодателство. Представят се във формат .pdf,.jpg,.rar,.7z,.zip,.xls,.xlsx,.p7s,.p7m Оферентите трябва да отговарят на следните изисквания:

                    а) когато е местно лице - да е вписано в търговския регистър към Агенцията по вписванията или да е регистрирано по Закона за юридическите лица с нестопанска цел, а когато е чуждестранно лице - да е правосубектно съгласно националното си законодателство; 
                   б) оферент на строително-монтажни работи, местно или чуждестранно лице, трябва да е вписан в Централния професионален регистър на строителя по Закона за Камарата на строителите и да притежава разрешение да извършва строежи и/или отделни видове строителни и монтажни работи от съответната категория съгласно изискванията на чл. 3, ал. 2 на Закона за Камарата на строителите;

       Минималното съдържание на офертите е: наименование на оферента, срок на валидност на офертата, дата на издаване на офертата, подпис и печат на офертата, техническо предложение, техническа спецификация в случаите на закупуване на транспортни средства, машини, оборудване, съоръжения, включително компютърен софтуер и специализирана техника, ценово предложение в левове с посочен ДДС.

       Когато ползвателят не е избрал офертата с най-ниска цена, направеният избор се обосновава писмено.(когато е приложимо)

27. Документация от проведените пазарни консултации, включително решение за обосноваността и определянето на прогнозна стойност на разхода, за който ще бъде проведена процедура за избор на изпълнител по реда на ЗОП след сключването на административния договор за предоставяне на БФП във формат .pdf (когато е приложимо)
28. Удостоверение за наличие или липса на задължения по смисъла на чл. 162, ал.2, т.1 от ДОПК от Национална агенция по приходите и Удостоверение за липса на задължения към общината във формат .jpg, .jpeg, .pdf, .zip, .rar, .7z
29. Решение на кандидата за избор на доставчик/изпълнител, а когато избраната оферта не е с най-ниска цена – и писмена обосновка за мотивите, обусловили избора му.   или решение за определяне на стойността на разхода (в случаите на  кандидати-възложители по ЗОП или при избор на доставчик/изпълнител по реда на ПМС 160, във формат .pdf, .jpg

30. Формуляр за мониторинг - по под мярка 19.2 „Прилагане на операции в рамките на Стратегии за ВОМР“ от Наредба 22 (Приложение № 9). Представя се във формат .xlsx, .xls, .jpg, .jpeg, .pdf, .zip, .rar, .7z.

31. Декларация за свързаност съгласно Заповед № РД 09-647/03.07.2019 г. на РУО на ПРСР (Приложение № 10). Представя се във формат във формат .jpg, .jpeg, .pdf, .zip, .rar, .7z .
I. Специфични документи според вида дейност - Строително-монтажни работи:

1. Документ за собственост на земя и/или друг вид недвижим имот, или документ за ползване върху имота, или документ за учредено право на строеж върху имота - за срок не по-малък от 6 години, считано от датата на подаване на проектното предложение към стратегията за СВОМР (когато е учредено срочно право на строеж) или документ за ползване върху имота, валиден за срок не по-малък от 6 години, считано от датата на подаване на проектното предложение към стратегията за ВОМР; Представя се във формат .pdf, .jpg, .zip, .rar, .7z. (когато е приложимо)

2. Одобрен инвестиционен проект, изработен във фаза "Технически проект" или "Работен проект", или заснемане, или архитектурен план на обекта/съоръжението, който ще се изгражда, ремонтира или обновява - важи, в случай че проектът включва разходи за строително-монтажни работи и за тяхното извършване се изисква одобрен инвестиционен проект съгласно Закона за устройство на територията. Представят се във формат .jpg, .jpeg, .pdf, .zip, .rar, .7z.(когато е приложимо)

3. Заснемане на обекта/съоръжението и/или архитектурен план на сградата, съоръжението, обекта, който ще се изгражда, ремонтира или обновява - когато за предвидените строително-монтажни работи не се изисква одобрен инвестиционен проект съгласно Закона за устройство на територията; Представя се във формат .pdf, .jpg, .rar, .7z, .zip.(когато е приложимо)

4. Разрешение за строеж - когато издаването му се изисква съгласно Закона за устройство на територията, или становище на главния архитект, че строежът не се нуждае от издаване на разрешение за строеж, когато издаването му не се изисква съгласно Закона за устройство на територията; Представя се във формат .pdf, .jpg (когато е приложимо)

5. Разрешение за поставяне, издадено в съответствие със ЗУТ (важи в случай, че проектът включва разходи за преместваеми обекти, съоръжения. Представя се в случай, че проектът включва разходи за преместваеми обекти , съоръжения и за тяхното извършване се изисква одобрен инвестиционен проект съгласно ЗУТ Представя се във формат .jpg, .jpeg, .pdf, .zip, .rar, .7z (когато е приложимо)

6. Подробни количествени сметки, заверени от правоспособно лице - Представя се във формат формат .pdf, .jpg, .xlsx, .xls, .rar, .7z, .zip .(когато е приложимо)

7. Съгласуване с Министерството на културата с писмено становище и заверка с печат върху графичните материали на проектната документация, изготвена по реда на глава 23 от Наредба № 4 от 2001 г. за обхвата и съдържанието на инвестиционните проекти (изисква се само за инвестиционни проекти, които включват обекти - недвижими културни ценности); Представя се във формат .jpg, .jpeg, .pdf, .zip, .rar, .7z. (когато е приложимо)

8. Удостоверение от НИНКН за статута на обекта като недвижима културна ценност (когато е приложимо),. Представя се във формат „pdf“ 
ІІ. Специфични документи според вида дейност - машини, съоръжения, оборудване и обзавеждане

1. 
Документ за собственост или документ за ползване върху имота - за срок не по-малко от 6 години, считано от датата на подаване на проектното предложение - в случай на кандидатстване за разходи за закупуване и/или инсталиране на оборудване и/или съоръжения и/или обновяване на сгради и/или помещения и строително-монтажни работи, за които не се изисква издаване на разрешение за строеж съгласно Закона за устройство на територията. Представя се във формат „pdf“. (когато е приложимо)

2. Технологичен/технически проект ведно със схема и описание на технологичния процес, изготвен и заверен от правоспособно лице. (когато е приложимо); Представя се във формат .jpg, .jpeg, .pdf, .zip, .rar, .7z 

3. Подписани технически спецификации на оборудването и/или обзавеждането, включени в проекта - за оборудване и/или обзавеждане. Представя се във формат .pdf, .jpg, .xls, .xlsx (когато е приложимо)

25.
Краен срок за подаване на проектните предложения:

Крайният срок за подаване на проектно предложение:

Първи прием: Начален срок: 17.04.2023г. Първият краен срок за подаване на проектните предложения е 19.05.2023 г. 17.00 часа.

Втори прием: Ще бъде обявен при остатъчен финансов ресурс след провеждане на Първи прием
26.
Адрес за подаване на проектните предложения/концепциите за проектни предложения:

Проектните предложения се подават в ИСУН.Интернет адресът на модула за електронно кандидатстване на ИСУН 2020 е: http://eumis2020.government.bg.

27.
Допълнителна информация:

    27.1. Допълнителни въпроси и разяснения във връзка с Условията за кандидатстване:

  Кандидат в процедура може да иска разяснения по документите по условията за предоставяне на безвъзмездна финансова помощ в срок до три седмици преди изтичането на срока за кандидатстване на следния електронен адрес: mig-straldzha_2016g@abv.bg. Разясненията се утвърждават от Председателя на УС на МИГ–Стралджа 2016 или оправомощено от него лице. Разясненията които се дават по отношение на настоящите Условията за кандидатстване, не съдържат становище относно качеството на проектното предложение и са задължителни за всички кандидати. Разясненията се публикуват на електронната страница на МИГ–Стралджа 2016 (www.mig-straldzha.com), и на страницата на ИСУН (https://eumis2020.government.bg) към документите по процедурата в 10-дневен срок от получаването им, но не по-късно от две седмици преди изтичането на срока за кандидатстване. 

Забележка! 
Няма да бъдат предоставяни отговори на въпроси, зададени по телефона. Няма да бъдат изпращани индивидуални отговори на зададени от кандидатите по процедурата въпроси. 
Важно!

Уникален регистрационен номер (УРН) на кандидата 

В раздел 11 на електронния формуляр за кандидатстване по процедурата в ИСУН 2020, с цел набавяне на пълен набор от данни за издаване на уникален регистрационен номер (УРН) от Държавен фонд „Земеделие―, в съответното поле е необходимо да се попълни:

 1/ Следната информация за издаване на уникален регистрационен номер: ЕГН/ЛНЧ (Личен номер на чужденец); Документ за самоличност (№, дата на издаване, валидност); Данни за представляващия юридическо лице, вкл. ЕГН, пол и възраст за представляващия (когато е приложимо); Седалище и/или адрес по местоживеене (когато е приложимо); Адрес за кореспонденция; 

ИЛИ 

2/ Да се въведе УРН (в случай, че вече е издаден на кандидата). 

При неявяване на кандидата за подписване на предложения му проект на договор за предоставяне на финансова помощ след изтичане на указания срок, той губи правото на подпомагане и може да кандидатства отново за финансиране на същата дейност по реда на тази наредба. 

Информацията към проектните предложения, определена в чл. 46, ал. 6 на Наредба № 22 от 2015 г. се съдържа в генерирания от ИСУН формуляр, който кандидатът попълва или в приложените към него документи съгласно раздел 24 от настоящите Условията.
27.2. Процедура за уведомяване на неодобрени и одобрени кандидати и сключване на административни договори за предоставяне на безвъзмездна финансова помощ:

Уведомяването на отхвърлените и одобрените кандидати за сключване на административни договори се извършва чрез ИСУН.  

МИГ уведомява кандидатите, чиито проектни предложения не са одобренив срок до 5 работни дни от одобрението на оценителния доклад.

Всеки кандидат, получил уведомително писмо от МИГ, че проектното му предложение не е одобрено или че е частично одобрено, има право да възрази пред  ДФЗ в срок до 3 работни дни от датата на получаването на уведомлението.

Изпълнителният директор на ДФЗ се произнася по основателността на възражението в срок до 10 работни дни от неговото получаване, като:

1. връща проектното предложение за повторно извършване на процедурата по оценка;

2. потвърждава предварителното решение на МИГ.

При одобрен от ДФЗ оценителен доклад, кандидатите, чиито проектни предложения са предложени за финансиране, се поканват да представят в 10-дневен срок доказателства, че отговарят на изискванията за бенефициент, като представят необходимите документи за сключване на административен договор за предоставяне на БФП.
28.
Приложения към Условия за кандидатстване:

Документи за попълване:

Приложение № 1 - Таблица за допустими инвестиции

Приложение № 2 - Декларация за нередности

Приложение № 3 - Декларация  за липса на основания за отстраняване - Приложение към заповед № РД 09-359 от 27.04.2020 г 

Приложение № 4 - Декларация съгласие и информираност за обработване на лични данни
Приложение № 5 - Декларация за двойно финансиране
Приложение № 6 - Декларацията за съгласие данните на кандидата да бъдат предоставени от НСИ на УО и ДФЗ-РА
Приложение № 7 - Анализ разходи-ползи
Приложение № 7 А - Анализ разходи-ползи (таблица)
Приложение № 8 - Образец на оферта

Приложение № 9 - Формуляр за мониторинг 

Приложение № 10 - Декларация за свързаност съгласно Заповед № РД 09-647/03.07.2019 г. на РУО на ПРСР
Приложение № 11 - Декларация за изкуствено създадени условия и/или наличие на функционална несамостоятелност 

Документи за информация:

Приложение № 12 - Критерии и методика АСД
Приложение № 13 - Критерии и методика ТФО
Приложение № 14 - Ръководство за потребителя за модул „Е-кандидатстване“ в ИСУН 2020 от 18 декември 2020 г.
Приложение № 15 - Запитване за оферта
Приложение № 16 - Протокол посещение на място
Приложение № 17 - КИД 2008

